और वे। सोई ही कहाँ थीं, जो जागतीं। सो उनके कदमों की आहट से ही वे जान गयी थीं कि वे ही हैं। मगर बच्ची को आँचल से अच्छी तरह ढाँपकर उन्होंने आँखे यूँ ही मूद ली थीं। ये मान था। एक पत्नी का मान। जो पति के आते ही जाग उठा था। गाँव की एक साधारण सी औरत थीं वे। उन्हें ये नहीं मालूम था कि साइंस के अनुसार लड़की के जन्म की जिम्मेदार वे नहीं, उनके पति ही हैं, मगर वे इतना तो जानती थीं। और मानती भी थीं कि अगर लड़की हुई है, तो ये भगवान की मर्जी थी। तो उसे स्वीकारना तो चाहिये ही न। मगर ये? ये तो भाग खड़े हुए। और अब आये है अधिरितिया को।’’ और वे मान से भर उठी थीं। अब ये ऐसे भाग ही गये, तो अब तो हम इन्हें अपनी बिटिया दिखायेंगे ही नहीं।